CELEX: C2004/156/16
Language: da
Date: 2004-06-12 00:00:00
Title: Sag C-191/04: Sag anlagt den 26. april 2004 af Kommissionen for De Europæiske Fællesskaber mod Den Franske Republik

12.6.2004   
            
            
               DA
            
            
               Den Europæiske Unions Tidende
            
            
               C 156/8
            
         Sag anlagt den 26. april 2004 af Kommissionen for De Europæiske Fællesskaber mod Den Franske Republik
   (Sag C-191/04)
   (2004/C 156/16)
   Ved De Europæiske Fællesskabers Domstol er der den 26. april 2004 anlagt sag mod Den Franske Republik af Kommissionen for De Europæiske Fællesskaber ved A. Bordes og G. Valero Jordana, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Den Franske Republik har tilsidesat sine forpligtelser i henhold til 15, stk. 4, i direktiv 91/271/EØF, da den ikke inden seks måneder efter Kommissionens anmodning den 18. december 2000 har videregivet oplysningerne vedrørende de byområder, der er omfattet af fristen pr. 31. december 1998, som skulle have været indsamlet den 31. december 1999 af de kompetente myndigheder eller relevante organer som led i den overvågning af spildevandsudledning og slam, som er fastsat ved artikel 15 i direktiv 91/271/EØF (1).
            
         
               2.
            
            
               Den Franske Republik betaler sagens omkostninger.
            
         Søgsmålsgrunde og væsentligste argumenter:
   Den Franske Republik har tilsidesat sin forpligtelse til at meddele Kommissionen oplysningerne om situationen hvad angår overvågningen pr. 31. december 1999 af vand fra de byområder, som er berørt af direktivets første gennemførelsesfrist, nemlig byområder med over 10 000»PE« (personækvivalent»), som udleder vand i vandrecipienter, der anses for «følsomme områder».
   
      (1)  Rådets direktiv 91/271/EØF af 21.5.1991 om rensning af byspildevand.